
DR.30.11.2021 83 

 
Tuan Pengerusi [Dato’ Mohd Rashid Hasnon]: Terima kasih Yang Berhormat 

Tebrau. Seterusnya saya jemput Yang Berhormat Setiawangsa.  

 
4.55 ptg. 

Tuan Nik Nazmi bin Nik Ahmad [Setiawangsa]: Terima kasih kepada Tuan 
Pengerusi. Setiawangsa ingin menyentuh pertama sekali Butiran 030100 – Tenaga Kerja 
dan Butiran 030000 – Pengurusan Perburuhan Negara. Pertama sekali tentang soal 
pekerja gig. Khazanah Research Institute (KRI) dalam Laporan The State of Households 
2020 Part 2 menyatakan pekerja ekonomi gig sebagai dengan izin, defining features 
sektor perburuhan di Malaysia.  

Bila kita bercakap tentang soal ekonomi gig, bila kita buat risalah, promosi dan 
sebagainya, yang banyak dicetak adalah gambar-gambar pekerja gig berkemahiran tinggi. 
Pekerja IT malah dengan izin, freelance professional tetapi hakikatnya majoriti besar 
pekerja gig yang ada di negara kita adalah pekerja tidak mahir seperti pemandu ride 
sharing dan juga penghantar makanan. Namun, mereka telah memainkan peranan yang 
sangat besar dalam soal ekonomi negara kita, menjadi barisan depan, bergelut dengan 
COVID-19 ketika kita duduk di rumah ketika PKP.  

Masalahnya ialah tiada platform yang ada buat masa ini untuk mereka. Tidak ada 
kerangka sebagaimana untuk pekerja tetap ataupun untuk pemilik perniagaan dan mereka 
masih dianggap bekerja sendiri. Anggaran Bank Dunia menyatakan lebih suku tenaga 
kerja yang ada di Malaysia ataupun 3.8 juta orang terlibat dalam ekonomi gig. Kita lihat 
berita terbaru, penyenaraian Grab yang dinilai USD40 bilion atau hampir RM170 bilion 
atau lebih separuh daripada Belanjawan Malaysia untuk 2022 yang kita bincang pada hari 
ini.  

Begitu juga Delivery Hero yang memiliki Foodpanda. Mereka mencatatkan 
keuntungan suku yang terbaik pada suku ketiga 2021, 854 juta Euro ataupun RM4.082 
bilion, kenaikan 88 peratus daripada tempoh yang sama pada tahun yang lepas. Sehingga 
hari ini, mereka dilayan kononnya sebagai kontraktor bebas. Jadi, tidak dianggap sebagai 
pekerja namun pada hakikatnya kalau kita tahu pada hari ini, banyak daripada mereka 
yang memandu aplikasi ini ataupun menggunakan aplikasi ini, mereka tidak dibenarkan 
menggunakan aplikasi pihak pesaing. Jadi, fiction tentang independent contractor itu 
adalah tidak betul. 

Ramai lepasan sekolah, ramai golongan yang kehilangan kerja malah graduan 
terpaksa menjadi pekerja gig terutamanya ketika COVID-19. Kita sepatutnya melihat 
kepada perkembangan perundangan di Amerika khususnya di California dan United 
Kingdom untuk merangka kerangka perundangan untuk pekerja-pekerja ekonomi gig. 
Sampai bila lagi kita nak biarkan perkara ini berlarutan? Seterusnya tentang masalah gaji 
dan upah, juga di bawah butiran yang sama. Pasaran pekerja hari ini ialah pasaran 
majikan ataupun employers market yang menekan gaji graduan. Banyak kes pemegang 
diploma dibayar gaji diploma tetapi majikan mahukan output pemegang sarjana muda. 

Ketiga, saya ingin bertanya tentang perincian MYFutureJobs. Di bawah butiran 
yang sama, pecahan kelulusan pendidikan tertinggi pengguna MYFutureJobs dan 
pecahan keperluan pendidikan pekerjaan yang diiklankan di dalam portal tersebut. Yang 
difahamkan adalah banyak pemohon yang mempunyai kelulusan universiti tetapi 
pekerjaan yang disediakan tidak memerlukan pekerja-pekerja yang lulus universiti. 
Cukuplah kita asyik menyalahkan IPT, menyalahkan graduan kononnya tidak mempunyai 
kemahiran yang setara dengan pasaran apabila sebenarnya kesalahannya terletak di 
bahu kita kerana gagal membina kerangka ekonomi yang sesuai, yang berkemahiran 
tinggi untuk anak-anak kita pada hari ini. 

Graduan yang dilahirkan di negara kita pada hari ini tiga kali ganda berbanding 
pekerjaan yang dicipta setiap tahun. Jadi, ini satu krisis yang sangat besar dan dalam 
masa yang terakhir ini hanya ada dua perkara lagi. Bawah butiran yang sama juga, Skim 
JaminKerja Keluarga Malaysia. 

 



Tuan Pengerusi [Dato' Mohd Rashid Hasnon]: Terima kasih Yang Berhormat Tebrau. Seterusnya saya jemput Yang Berhormat Setiawangsa. 4.55 ptg. Tuan Nik Nazmi bin Nik Ahmad [Setiawangsa]: Terima kasih kepada Tuan Pengerusi. Setiawangsa ingin menyentuh pertama sekali Butiran 030100- Tenaga Kerja dan Butiran 030000- Pengurusan Perburuhan Negara. Pertama sekali tentang soal pekerja gig. Khazanah Research Institute (KRI) dalam Laporan The State of Households 2020 Part 2 menyatakan pekerja ekonomi gig sebagai dengan izin, defining features sektor perburuhan di Malaysia. Bila kita bercakap tentang soal ekonomi gig, bila kita buat risalah, promosi dan sebagainya, yang banyak dicetak adalah gambar-gambar pekerja gig berkemahiran tinggi. Pekerja IT malah dengan izin, freelance professional tetapi hakikatnya majoriti besar pekerja gig yang ada di negara kita adalah pekerja tidak mahir seperti pemandu ride sharing dan juga penghantar makanan. Namun, mereka telah memainkan peranan yang sangat besar dalam soal ekonomi negara kita, menjadi barisan depan, bergelut dengan COVID-19 ketika kita duduk di rumah ketika PKP. Masalahnya ialah tiada platform yang ada buat masa ini untuk mereka. Tidak ada kerangka sebagaimana untuk pekerja tetap ataupun untuk pemilik perniagaan dan mereka masih dianggap bekerja sendiri. Anggaran Bank Dunia menyatakan lebih suku tenaga kerja yang ada di Malaysia ataupun 3.8 juta orang terlibat dalam ekonomi gig. Kita lihat berita terbaru, penyenaraian Grab yang dinilai USD40 bilion atau hampir RM170 bilion atau lebih separuh daripada Belanjawan Malaysia untuk 2022 yang kita bincang pada hari ini. Begitu juga Delivery Hero yang memiliki Foodpanda. Mereka mencatatkan keuntungan suku yang terbaik pada suku ketiga 2021, 854 juta Euro ataupun RM4.082 bilion, kenaikan 88 peratus daripada tempoh yang sama pada tahun yang lepas. Sehingga hari ini, mereka dilayan kononnya sebagai kontraktor bebas. Jadi, tidak dianggap sebagai pekerja namun pada hakikatnya kalau kita tahu pada hari ini, banyak daripada mereka yang memandu aplikasi ini ataupun menggunakan aplikasi ini, mereka tidak dibenarkan menggunakan aplikasi pihak pesaing. Jadi, fiction tentang independent contractor itu adalah tidak betul. Ramai lepasan sekolah, ramai golongan yang kehilangan kerja malah graduan terpaksa menjadi pekerja gig terutamanya ketika COVID-19. Kita sepatutnya melihat kepada perkembangan perundangan di Amerika khususnya di California dan United Kingdom untuk merangka kerangka perundangan untuk pekerja-pekerja ekonomi gig. Sampai bila lagi kita nak biarkan perkara ini berlarutan? Seterusnya tentang masalah gaji dan upah, juga di bawah butiran yang sama. Pasaran pekerja hari ini ialah pasaran majikan ataupun employers market yang menekan gaji graduan. Banyak kes pemegang diploma dibayar gaji diploma tetapi majikan mahukan output pemegang sarjana muda. Ketiga, saya ingin bertanya tentang perincian MYFutureJobs. Di bawah butiran yang sama, pecahan kelulusan pendidikan tertinggi pengguna MYFutureJobs dan pecahan keperluan pendidikan pekerjaan yang diiklankan di dalam portal tersebut. Yang difahamkan adalah banyak pemohon yang mempunyai kelulusan universiti tetapi pekerjaan yang disediakan tidak memerlukan pekerja-pekerja yang lulus universiti. Cukuplah kita asyik menyalahkan IPT, menyalahkan graduan kononnya tidak mempunyai kemahiran yang setara dengan pasaran apabila sebenarnya kesalahannya terletak di bahu kita kerana gagal membina kerangka ekonomi yang sesuai, yang berkemahiran tinggi untuk anak-anak kita pada hari ini. Graduan yang dilahirkan di negara kita pada hari ini tiga kali ganda berbanding pekerjaan yang dicipta setiap tahun. Jadi, ini satu krisis yang sangat besar dan dalam masa yang terakhir ini hanya ada dua perkara lagi. Bawah butiran yang sama juga, Skim JaminKerja Keluarga Malaysia.